CELEX: 32010D0780
Language: sl
Date: 2010-12-16 00:00:00
Title: 2010/780/EU: Sklep Komisije z dne 16. decembra 2010 o spremembi Odločbe 2003/322/ES glede možnosti uporabe nekaterih živalskih stranskih proizvodov za krmljenje nekaterih vrst ptic mrhovinarjev v Italiji in Grčiji (notificirano pod dokumentarno številko C(2010) 8988)  Besedilo velja za EGP

17.12.2010   
            
            
               SL
            
            
               Uradni list Evropske unije
            
            
               L 333/60
            
         SKLEP KOMISIJE
   z dne 16. decembra 2010
   o spremembi Odločbe 2003/322/ES glede možnosti uporabe nekaterih živalskih stranskih proizvodov za krmljenje nekaterih vrst ptic mrhovinarjev v Italiji in Grčiji
   (notificirano pod dokumentarno številko C(2010) 8988)
   (Besedilo v bolgarskem, francoskem, grškem, italijanskem, portugalskem in španskem jeziku je edino verodostojno)
   (Besedilo velja za EGP)
   (2010/780/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 23(2)(d) Uredbe,
   ob upoštevanju naslednjega:
   
               (1)
            
            
               Odločba Komisije 2003/322/ES z dne 12. maja 2003 o izvajanju Uredbe (ES) št. 1774/2002 Evropskega parlamenta in Sveta glede krmljenja nekaterih vrst ptic mrhovinarjev z nekaterimi snovmi iz kategorije 1 (2) določa pogoje za odobritev krmljenja nekaterih ogroženih ali zaščitenih vrst ptic mrhovinarjev v nekaterih državah članicah.
            
         
               (2)
            
            
               Navedena odločba navaja države članice, ki lahko uporabijo navedeno možnost, ptice iz vrst mrhovinarjev, ki jih je dovoljeno krmiti s snovmi iz kategorije 1, in izvedbena pravila, v skladu s katerimi jih je dovoljeno krmiti.
            
         
               (3)
            
            
               Grčija in Italija sta predložili zahtevka za razširitev seznama vrst, ki jih je na njunih ozemljih dovoljeno krmiti s snovmi iz kategorije 1. Obe državi sta predložili zadovoljive informacije o navzočnosti navedenih vrst na svojih ozemljih.
            
         
               (4)
            
            
               Krmljenje vrst, navedenih na seznamu, z živalskimi trupli je treba še nadalje izvajati v skladu z izvedbenimi pravili iz Odločbe 2003/322/ES. Navedena pravila so bila sprejeta v interesu biotske raznovrstnosti ob upoštevanju posebnih vzorcev krmljenja nekaterih ogroženih ali zaščitenih živalskih vrst v njihovem naravnem habitatu. Vendar krmljenje z živalskimi trupli v skladu z navedenimi pravili ni alternativni način odstranjevanja po Uredbi (ES) št. 1774/2002.
            
         
               (5)
            
            
               Odločbo št. 2003/322/ES je zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Del A Priloge k Odločbi 2003/322/ES se spremeni:
   
               1.
            
            
               točka (a) se nadomesti z naslednjim:
               
                           „(a)
                        
                        
                           za Grčijo: beloglavi jastreb (Gyps fulvus), brkati ser (Gypaetus barbatus), rjavi jastreb (Aegypius monachus), egiptovski jastreb (Neophron percnopterus), planinski orel (Aquila chrysaetos), kraljevi orel (Aquila heliaca), belorepec (Haliaeetus albicilla) in črni škarnik (Milvus migrans);“
                        
                     
         
               2.
            
            
               točka (d) se nadomesti z naslednjim:
               
                           „(d)
                        
                        
                           za Italijo: brkati ser (Gypaetus barbatus), rjavi jastreb (Aegypius monachus), egiptovski jastreb (Neophron percnopterus), beloglavi jastreb (Gyps fulvus), planinski orel (Aquila chrysaetos), črni škarnik (Milvus migrans) in rjavi škarnik (Milvus milvus).“
                        
                     
         Člen 2
   Ta sklep je naslovljen na Republiko Bolgarijo, Helensko republiko, Kraljevino Španijo, Francosko republiko, Italijansko republiko, Republiko Ciper in Portugalsko republiko.
   
      V Bruslju, 16. decembra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 273, 10.10.2002, str. 1.
   
      (2)  UL L 117, 13.5.2003, str. 32.